ຊາວປາກິສຖານ 5 ລ້ານຄົນ ຕ້ອງການ ຄວາມຊ່ອຍເຫຼືອ ຫຼັງເກີດນໍ້າຖ້ວມ
ສປຊ ກ່າວວ່າ ຊາວປາກິສຖານ 5 ລ້ານຄົນ ເຄິ່ງນຶ່ງແມ່ນພວກເດັກນ້ອຍ ຕ້ອງການຄວາມຊ່ອຍເຫຼືອ ຫຼັງຈາກເກີດນໍ້າຖ້ວມ
ອົງການໃຫ້ຄວາມຊ່ອຍເຫຼືອຂອງສະຫະປະຊາຊາດກ່າວໃນມື້ວັນສຸກວານນີ້ວ່າມີຊາວປາກິສ ຖານຫຼາຍກວ່າ 5 ລ້ານຄົນ ຕ້ອງການຄວາມຊ່ອຍເຫຼືອທາງດ້ານມະນຸດສະທຳ ລຸນຫຼັງທີ່ໄດ້ ເກີດໄພນໍ້າຖ້ວມໃນຕົ້ນປີນີ້ ອົງການສະຫະປະຊາຊາດກ່າວວ່າເຄິ່ງນຶ່ງຂອງພວກທີ່ຕ້ອງການ ຄວາມຊ່ອຍເຫຼືອແມ່ນພວກເດັກນ້ອຍ ໂຄສົກຄົນນຶ່ງຂອງອົງການຢູນີແຊັຟກ່າວວ່າ ການຂາດນໍ້າດື່ມທີ່ສະອາດ ແລະຂາດອາຫານ ແມ່ນເປັນການສ່ຽງທີ່ຮີບດ່ວນສຸດສຳລັບພວກເດັກນ້ອຍ ອັດຕາການຂາດອາຫານໃນບໍລິ ເວນທີ່ໄດ້ຮັບຜົນກະທົບແມ່ນສູງຢູ່ແລ້ວ ກ່ອນເກີດໄພນໍ້າຖ້ວມອີກ ສ່ວນໂຄສົກຂອງໂຄງການອາຫານໂລກກ່າວວ່າ ທາງໂຄງການອາຫານໂລກກໍໄດ້ແຈກຢາຍ ການປັ່ນສ່ວນທາງອາຫານໃຫ້ແກ່ເກືອບ 3 ລ້ານຄົນແຕ່ຕ້ອງການເງິນ 70 ລ້ານໂດລາເພື່ອ ສືບຕໍ່ໃນການດຳເນີນຄວາມພະຍາຍາມດັ່ງກ່າວນີ້ ການຊັ່ງຊາຕີລາຄາຮ່ວມລະຫວ່າງອົງການສະຫະປະຊາຊາດກັບລັດຖະບານປາກິສຖານພົບ ວ່າ ປະຊາຊົນທີ່ຕ້ອງການຄວາມຊ່ອຍເຫຼືອທາງດ້ານມະນຸດສະທຳສ່ວນໃຫຍ່ແລ້ວແມ່ນຢູ່ໃນ ແຂວງ Sind ແລະແຂວງ Baluchistan ໄພນໍ້າຖ້ວມທີ່ເລີ່ມຂຶ້ນໃນເດືອນສິງຫາຜ່ານມາໄດ້ທຳລາຍຫຼືສ້າງຄວາມເສຍຫາຍໃຫ້ແກ່ເຮືອນ ຊານບ້ານຊ່ອງເກືອບ 800,000 ຫຼັງ ມາຈົນຮອດທ້າຍເດືອນຕຸລາຍັງມີປະຊາຊົນທີ່ຍົກຍ້າຍ ບ່ອນຢູ່ບໍ່ສາມາດກັບຄືນບ້ານເດີມໄດ້ເກືອບ 700,000 ຄົນ